આજી રીવરફ્રન્ટ બનાવવા માટે મનપા દ્વારા છેલ્લા ઘણા વર્ષોથી મોટી મોટી વાતો કરવામાં આવી રહી છે આજી નદીની આજુબાજુ અમદાવાદ જેવો રીવરફ્રન્ટ બનાવવામાં આવશે તેવા મોટા મોટા બણગા શાશક પક્ષ દ્વારા ફુકવામાં આવી રહ્યા છે ત્યારે વર્ષો પૂર્વે મનપા કચેરી ખાતે મળેલી સ્ટેન્ડિંગ બેઠકમાં આજી રીવરફ્રન્ટ પ્રોજેક્ટ માટે એક કમિટી બનાવવાનો નિર્ણય કરવામાં આવ્યો હતો આ કમિટીની રચના કરવામાં આવી હતી આ કમિટીમાં 9 સભ્યોની નિમણુક કરવામાં આવી હતી આ 9 સભ્યોમાં મ્યુનીસીપલ કમિશ્નર , સીટી ઈજનેર , ડેપ્યુટી ઈજનેર જેએનયુઆરએમ ઈજનેર , ડેપ્યુટી મેયર ચેરમેન સહિતનાઓની નિમણુક કરવામાં આવી હતી આ કમિટી દ્વારા સમયાંતરે મીટીંગ કરીને તાકીદે પ્રોજેક્ટ હાથ ધરવામાં આવે તેવી કામગીરી કરવામાં આવશે તેવી વાત પણ કરવામાં આવી હતી તેમ છતાં કમિટી બની તેના પણ વર્ષો વીતી ગયા હોવા છતાં આ કમિટીએ ફરી પાછી મિટિંગ કરી કે કેમ અને રિવરફ્રન્ટ પ્રોજેક્ટ અંગે કોઈ મહત્વની ચર્ચા કરી કે કેમ તે આજદિન સુધી જાણી શકાયું નથી દરેક વર્ષે બજેટમાં રિવરફ્રન્ટ સહિતની મોટી મોટી ગુલબાંગો ફેંકી પ્રજાને કોણીએ ગોળ ચોંટાડવાનું કામ શાસક પક્ષ દ્વારા કરવામાં આવી રહ્યું છે